b'\n_START_ARTICLE_\nJere Aallikko\n_START_SECTION_\nSeurajoukkueet\n_START_PARAGRAPH_\nJere Aallikon pelaajaura aikuisten tasolla alkoi Kolmosessa IPS:n riveiss\xc3\xa4 kaudella 2010. Aallikko siirtyi tammikuussa 2012 unkarilaisen Honv\xc3\xa9din organisaatioon, jossa pelej\xc3\xa4 kertyi vain juniorijoukkueissa. Aallikko siirtyi kaudeksi 2014 Viron Meistriliigan Levadiaan, jossa h\xc3\xa4n pelasi seitsem\xc3\xa4n Viron liigan ottelua. Aallikko pelasi my\xc3\xb6s yhdess\xc3\xa4 Mestarien liigan karsintaottelussa hein\xc3\xa4kuussa 2014 sek\xc3\xa4 Levadian reservijoukkueessa Viron kakkostasolla Esiliigassa. Levadia voitti kaudella 2014 Meistriliigan ja Viron mestaruuden. Aallikko aloitti kauden 2015 Levadiassa, mutta siirtyi loppukaudeksi Norjan 2. divisjonissa pelanneeseen Notoddeniin._NEWLINE_Aallikko palasi Suomeen kaudella 2016, kun h\xc3\xa4n teki loppukauden sopimuksen Kakkosessa pelanneen Kultsun kanssa. Aallikko pelasi loppukauden aikana yhdeks\xc3\xa4n ottelua Kakkosessa. Tammikuussa 2017 Aallikko siirtyi Ykk\xc3\xb6sen AC Ouluun. H\xc3\xa4n pelasi kaudella 2017 yhteens\xc3\xa4 24 Ykk\xc3\xb6sen ottelua, ja teki niiss\xc3\xa4 kaksi maalia. Kaudella 2018 Aallikko pelasi 25 Ykk\xc3\xb6sen ottelua ja teki niiss\xc3\xa4 nelj\xc3\xa4 maalia. Aallikko teki jatkosopimuksen AC Oulun kanssa my\xc3\xb6s kausista 2019\xe2\x80\x932020.\n_START_SECTION_\nMaajoukkue\n_START_PARAGRAPH_\nJere Aallikko debytoi ik\xc3\xa4luokkansa (1994) maajoukkueessa 19-vuotiaana 22. maaliskuuta 2013 Traiskircheniss\xc3\xa4 pelatussa ottelussa It\xc3\xa4valta\xe2\x80\x93Suomi. H\xc3\xa4n pelasi oman ik\xc3\xa4luokkansa maajoukkueessa kolme maaottelua ja yhden ottelun vuotta vanhempien (1993) maajoukkueessa._NEWLINE_Alle 21-vuotiaiden maajoukkueessa Aallikko debytoi 20-vuotiaana 16. tammikuuta 2015 Pietarissa pelatussa ottelussa Viro\xe2\x80\x93Suomi. Aallikko pelasi kaksi nuorten maaottelua.'